- Hindi News
- National
- खेल मैदान में कॉलेज बनाने के खिलाफ असंतोष स्टाफ 125 बीघा का परिसर छोड़ने को राजी नहीं
खेल मैदान में कॉलेज बनाने के खिलाफ असंतोष स्टाफ 125 बीघा का परिसर छोड़ने को राजी नहीं
कॉलेज प्रशासन का पुनर्विचार पर जोर, पक्ष भेजने का मौका मिला
भास्करसंवाददाता | बांसवाड़ा
राजकीयगोविंद गुरु कॉलेज में जनजाति विश्वविद्यालय के संचालन की राह आसान नहीं है। अपनी जमीन विश्वविद्यालय के लिए समर्पित होने के आसार से अंदरखाने चल रहा गोविंद गुरु कॉलेज का असंतोष उभरने लगा है। हाल ही खेल मैदान में अपना भवन बनाने के लिए एस्टीमेट तैयार कराने के नए फरमान से यह स्थिति बनी। इसके बाद मौका मिलने पर अब कॉलेज प्रशासन ने आयुक्तालय के जरिए सरकार से निर्णय पर पुनर्विचार कराने के लिए जोर देने की ठानी है।
दरअसल 2 दिसंबर को तत्कालीन उच्च शिक्षामंत्री कालीचरण सराफ द्वारा मुआयने के बाद मौजूदा कॉलेज को ही गोविंद गुरु जनजातीय विश्वविद्यालय में तब्दील करने और कॉलेज को सामने के खेल मैदान की बची-खुची जमीन पर नया भवन बनाए जाने की घोषणा की।
अनुपालना में विश्वविद्यालय की ओर से प्रशासनिक भवन सहित नवनिर्माण के लिए प्रस्ताव तैयार करवाकर भेजे गए, लेकिन कॉलेज को आयुक्तालय से कोई दिशा-निर्देश नहीं मिलने से वेट एंड वॉच किया गया। उसके बाद हाल ही कॉलेज शिक्षा आयुक्त ने एक पत्र कॉलेज प्राचार्य और पीडब्ल्यूडी को भेजा, जिसमें कॉलेज के नए भवन के लिए एस्टीमेट तैयार करने के निर्देश दिए गए। इससे कॉलेज में हलचल बढ़ी। फिर उच्च शिक्षामंत्री किरण माहेश्वरी और विभागीय उच्चाधिकारियों की प्रदेशभर के कॉलेज प्राचार्यों की वीडियो कॉन्फ्रेंसिंग हुई, तो उसमें गोविंद गुरु कॉलेज की ओर से इस बारे में चर्चा की गई। तब इस संंबंध में अपना पक्ष रखने को कहा गया। इसके चलते कॉलेज में तैयारी हो रही है।
खेल मैदान विश्वविद्यालय के लिए भी नाकाफी
कॉलेजप्रशासन का मानना है कि चूंकि यूजीसी की गाइडलाइन के मुताबिक उत्तराखंड, हिमाचल जैसे पहाड़ी इलाकों को छोड़कर देश में कहीं भी विश्वविद्यालय के लिए 200 बीघा जमीन होनी चाहिए, जो कि कॉलेज की नहीं है। लिहाजा इस निर्णय पर पर फिर गौर किया जाना जाहिए।
सवाल6500 बच्चों का हैं
^नएभवन के एस्टीमेट के लिए पत्र भेजने पर कॉन्फ्रेंस के दौरान चर्चा की थी। 6500 बच्चाें के लिए सामने खेल मैदान में भवन बनाना कैसे संभव होगा। हम अपना पक्ष भेज रहे हैं, जिसमें निर्णय पर पुनर्विचार पर जोर दिया जा रहा है। -डॉ. दर्शन अछपाल, प्राचार्य गोविंद गुरु कॉलेज
अपनी बात कहने का मौका मिलने पर पूरा कॉलेज स्टाफ लामबंद है। इसे लेकर बैठकों का दौर चल रहा है। व्याख्याताओं के तर्क हैं कि 1950 में इंटर कॉलेज, फिर 1957 में स्नातक और फिर 1977 में स्नातकोत्तर हुए इस कॉलेज में अभी 6500 से ज्यादा विद्यार्थी हैं, जिनमें 85 फीसदी एसटी वर्ग के हैं। सवा सौ बीघा के क्षेत्र के यहां 52 बीघा में कॉलेज चल रहा है। सामने मैदान की जमीन खेल के लिए ही रजिस्टर्ड है और उसके बड़े हिस्से में स्टेडियम के अलावा नए और पुराने दो हॉस्टल हैं। ऐसे में नाकाफी होने के साथ मौजूदा जमीन पर भी कॉलेज भवन बनाना संभव नहीं है।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva